

REPUBLIKA HRVATSKA

KARLOVAČKA ŽUPANIJA

**OSNOVNA ŠKOLA "JOSIPDOL"**

 **J O S I P D O L**

KLASA:003-01/18-01/11

URBROJ:2133-28-05-18-1

Josipdol, 31.10.2018.

Na temelju članka 45. Statuta Osnovne škole „Josipdol“ Josipdol

**SAZIVAM**

2. sjednicu Školskog odbora Osnovne škole „Josipdol“ Josipdol za dan 6. studeni 2018. godine (utorak) s početkom u 15:30 sati u matičnoj školi.

Za predmetnu sjednicu predlažem slijedeći:

**D n e v n i r e d :**

1. Verifikacija zapisnika sa 1. sjednice
2. Verifikacija mandata člana Školskog odbora
3. Suglasnost za primanje u radni odnos po raspisanom natječaju
4. Suglasnost za primanje u radni odnos na određeno vrijeme najduže do 60 dana
5. Izvješće o provedenim postupcima jednostavne nabave
6. Donošenje Odluke o odabiru najpovoljnije ponude za zakup prostora za automat s priključcima na el.energiju i vodu
7. Donošenje Odluke o sklapanju ugovora o zamjeni nekretnina s Ankom Pribanić
8. Različito

Predsjednica Školskog odbora:

 Ankica Cazin, dipl.uč.

Dostaviti: 1. Članovima školskog odbora

 2. Arhiva, ovdje

 

REPUBLIKA HRVATSKA

**OSNOVNA ŠKOLA „JOSIPDOL“**

 **JOSIPDOL**

KLASA:003-01/18-01/11

URBROJ:2133-28-05-18-2

Josipdol, 6. studenog 2018. godine

***IZVJEŠĆE I ODLUKE***

 ***sa II. sjednice Školskog odbora***

***održane 6. studenog 2018. godine s početkom u 15,30 sati***

* Na sjednicu su pozvani svi imenovani članovi školskog odbora.
* Sjednici prisustvuju:
	+ - Barbara Srdarev
		- Davor Vuković
		- Anita Poljak
		- Ankica Cazin
		- Damir Kovačević
* Odsutni:
	+ - Vedran Jagnjić
		- Ivanka Turkalj
* Prisutne su još:
	+ - Ravnateljica gđa Anđelina Božičević i
		- tajnica Valentina Rahan

**AD. 1)** Nije bilo primjedbi i Zapisnik sa prve sjednice Školskog odbora jednoglasno je usvojen sa prisutnim članovima sa navedene sjednice.

AD. 2) Izvršeno je verificiranje imenovanog člana Školskog odbora ispred Vijeća roditelja koji nije bio prisustvovao na konstituirajućoj sjednici Školskog odbora, stoga sukladno Zaključku sa Vijeća roditelja ispred Vijeća roditelja većinom glasova na sjednici održanoj 21. lipnja 2018. godine izabran je Damir Kovačević. Imenovani član verifikaciju potvrđuje osobnom iskaznicom.

Član je potpisao izjavu o nepostojanju sukoba interesa sukladno Zakonu o javnoj nabavi Privolu za obradu osobnih podataka kao člana školskog odbora.

**AD. 3)**

1. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Helenom Ilovača, mag. edukacije povijesti, iz Oštarija, Oštarije 236a, na radno mjesto stručnog suradnika edukacijsko-rehabilitacijskog profila - defektologa određeno nepuno radno vrijeme od 20 sati rada tjedno najduže do 5 mjeseci sukladno članku 107. stavku 12. Zakona o odgoju i obrazovanju u osnovnoj i srednjoj školi.
2. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Helenom Ilovača, mag. edukacije povijesti, iz Oštarija, Oštarije 236a, na radno mjesto stručnog suradnika edukacijsko-rehabilitacijskog profila - defektologa određeno nepuno radno vrijeme od 20 sati rada tjedno najduže do 5 mjeseci sukladno članku 107. stavku 12. Zakona o odgoju i obrazovanju u osnovnoj i srednjoj školi.
3. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Petrom Sušanj, mag. primarnog obrazovanja na radno mjesto učiteljice matematike na određeno vrijeme puno radno vrijeme od 40 sati tjedno najduže do 5 mjeseci sukladno članku 107. stavku 12. Zakona o odgoju i obrazovanju u osnovnoj i srednjoj školi a kraće do povratka Martine Pavlović na rad.
4. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Martinom Rendulić, dipl. učitelj raz. nastave iz Ogulina, Žegar 1/99, na radno mjesto učitelj/stručni suradnik za rad u produženom boravku na određeno nepuno radno vrijeme od 20 sati tjedno do 31.08.2019. godine.
5. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Irinom Rudančić, mag. primarnog obrazovanja na radno mjesto učitelj/stručni suradnik za rad u produženom boravku na određeno puno radno vrijeme od 40 sati tjedno do 31.08.2019. godine.
6. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Anom Rendulić, stručna prvostupnica inženjerka prometa iz Josipdola, Senjska 131, na radno mjesto pomoćnik/ica u nastavi, na određeno nepuno radno vrijeme od 20 sati tjedno.
7. Članovi Školskog odbora jednoglasno su donijeli odluku o davanju suglasnosti ravnateljici za zasnivanje radnog odnosa sa Valentinom Mihaljević Dujmić, sveučilišna prvostupnica ekonomije iz Ogulina, Ribarići Dujmići 3c, na radno mjesto voditeljica računovodstva, na određeno vrijeme, s punim radnim vremenom od 40 sati rada tjedno do povratka Tatjane Popović na rad.

**AD. 4)** Članovi Školskog odbora jednoglasno su donijeli odluku o davanju suglasnosti ravnateljici za Mariju Gračanin, Treskavac 21, Josipdol, magistra primarnog obrazovanja, na radno mjesto učiteljice razredne nastave na određeno puno radno vrijeme najduže do 60 dana a kraće do povratka Sanje Salopek Porubić na rad.

**AD. 5)** Ravnateljica gđa. Anđelina Božičević podnijela je izvješće o postupcima jednostavne nabave i to za Nabavu računala i računalne opreme za što su sredstva dobivena od strane Ministarstva znanosti i obrazovanja, te za nabavu i ugradnju PVC stolarije što financira Osnivač Karlovačka županija.

U postupku jednostavne nabave za Nabavu računala i računalne opreme, osigurana sredstva sa PDV-om su 42.000,00 kuna. Pristigle su četiri ponude, od kojih je najpovoljnija ponuda bila od ponuditelja Lingua centar d.o.o, Karlovac sa ponudom od 41.585,00 kuna sa PDV-om, te će se s navedenim ponuditeljem sklopiti i Ugovor o nabavi računala.

U postupku jednostavne nabave za nabavu i ugradnju PVC stolarije, osigurana sredstva sa PDV-om su 130.000,00 kuna. Na poziv je ponudu dostavio samo jedan ponuditelj i to Euro Zona j.d.o.o., M.Tita 88/1, Opatija, s ponudbenom cijenom od 115.709,17 kuna sa PDV-om, te je pregledom dokumentacije pristigle ponude, dostavio ispravnu dokumentaciju, i udovoljava uvjetima iz poziva za dostavu ponuda, stoga će se sa Ponuditeljem sklopiti Ugovor o nabavi.

**AD. 6)** Članovi Školskog odbora jednoglasno su donijeli odluku o odabiru najpovoljnije ponude za zakup prostora za automat s priključcima na električnu energiju i vodu

I.

 U provedenom postupku natječaja za zakup prostora za automat s priključcima na električnu energiju i vodu u matičnoj školi i Područnoj školi u Oštarijama, dana 22.10.2018. godine Povjerenstvo nadležno za otvaranje i utvrđivanje pravovaljanosti ponuda izvršilo je otvaranje i pregled ponuda, o čemu je sačinjen zapisnik.

Uvidom u pristigle ponude utvrđeno je kako su se na natječaj prijavila dva ponuditelja i to

1. Trgovački obrt „Automati“, B. Frankopana 38, 47300 Ogulin, OIB 20787581896 s ponudom za mjesečni iznos zakupnine od 200,00 kuna + PDV,
2. Trgovački obrt „Aromatik“, Oštarije 10a, Oštarije, OIB 72446616762 s ponudom za mjesečni iznos zakupnine od 240,00 kuna + PDV.

II.

S obzirom na navedeno u članku I. ove Odluke, a sukladno utvrđenom kod otvaranja i utvrđivanja pravovaljanosti ponuda kao najpovoljniji ponuditelj izabran je Trgovački obrt „Aromatik“, Oštarije 10a, Oštarije, OIB 72446616762 s ponudom za mjesečni iznos zakupnine od 240,00 kuna + PDV.

III.

S odabranim ponuditeljem zaključiti će se Ugovor o zakupu na rok zakupa od jedne godine uz prethodnu suglasnost nadležnog Upravnog odjela za školstvo.

IV.

Ova odluka dostavlja se Ponuditelju na dokaziv način – s preporučenom poštom s povratnicom.

Jedan primjerak Odluke dostaviti će se i onim ponuditeljima čije ponude nisu odabrane.

V.

Ova Odluka stupa na snagu danom donošenja.

**AD. 7)** Članovi Školskog odbora jednoglasno su donijeli odluku o sklapanju ugovora o zamjeni nekretnina s Ankom Pribanić

Članak 1.

Osnovna škola „Josipdol“ će s Ankom Pribanić, Kupinečka ulica 60 iz Zagreba, OIB: 81362936038, sklopiti Ugovor o zamjeni sljedećih nekretnina:

* kč.br. 2396/2, k.o. Zdenac, zk.ul. 507, označeno kao Zdenac, oranica, površine 152 m², vlasništvo Osnovne škole Josipdol,
* kč.br. 2397/2, k.o. Zdenac, zk.ul. 1025, označeno kao Zdenac, oranica, površine 152 m², vlasništvo Anke Pribanić.

Članak 2.

Ugovor iz članka 1. ove Odluke zaključuje se iz razloga što je formirana nova građevna parcela od dijela kč.br. 2396 i dijela kč.br. 2397, obje k.o. Zdenac, po dokumentu prostornog uređenja Rješenja o utvrđivanju građevne čestice Klasa: UP/I-350-05/17-05/149; Urbroj: 2133/1-07-02/11-17-2 od 14.12.2017. za izgrađene zgrade na kč.br. 2396, a sukladno Parcelacijskom elaboratu br. 222/17 izrađenog po GEA-D d.o.o. iz Ogulina.

Članak 3.

Osnovna škola „Josipdol“ zatražit će suglasnost osnivača za raspolaganje nekretninom iz stavka 1. ove Odluke odnosno dostavit će utvrđeni prijedlog Ugovora o zamjeni nekretnina na suglasnost osnivaču prije njegova potpisivanja.

Članak 4.

Ovlašćuje se ravnateljica OŠ „Josipdol“ da po dobivanju suglasnosti osnivača sklopi Ugovor iz članka 1. ove Odluke.

Članak 5.

Troškove provedbe Ugovora iz članka 1. ove Odluke snosit će svaka stranka za sebe, a ostale troškove u vezi s ovim Ugovorom, porez na promet te pristojbe snosit će Anka Pribanić.

Članak 6.

Ova Odluka stupa na snagu danom donošenja.

AD. 8) Predsjednica Školskog odbora gđa Ankica Cazin otvara osmu točku dnevnog reda – Različito

a) Razgovaralo se o izmjenama i dopunama godišnjeg plana i programa o čemu će biti spomena na idućoj sjednici.

b) Članovi Školskog odbora jednoglasno su donijeli odluku o tonskom snimanju sjednica Školskog odbora.

Sjednica završena u 16.15 sati.

Izvješće sačinila:

Valentina Rahan